經數:一七三九

經名:新華嚴經論卷第十四

頁數:八一一

上      欄

生. 瓔珞經云. 三賢菩薩法流水中任運至佛.

悉從他方而共來集者. 言他方共來集簡非

舊衆. 皆是不來而到. 不去而遍. 又明前會擧

果勸修信他佛□. 今此第二會明以他佛果

行解成其自心信證之道. 名從他方而共來

集. 爲從前信佛果中來皆是一生補處者. 明

於初會信解生至於此會信滿入位便成佛

故. 如龍女善財等. 由是義故. 爲他方來皆是

一生之衆. 此乃卽是表入法之言從他方來

也迷名他方. 悟名曰來. 普善觀察諸衆生界

法界世界涅槃界已下此三行經. 歎所來衆

善觀此三種世界無二性故. 亦知衆生隨煩

惱業. 亦知菩薩隨位煩惱行業等事故. 餘如

經說

第二大衆請法分者. 時諸菩薩作是思惟已

下十四行半經. 於中有三十二問. 義分爲二.

一初有四問. 問四種佛刹. 二成就大菩提心

引十方諸佛勸說已下有二十八問菩薩住地

佛眼耳等. 如是三十二問. 直至如來出現品

是答. 如經具. 問曰. 初會中世主所問與此義

多相似. 但廣略不同. 何故此第二會還復再

問如上之問. 答曰. 前會是世主問擧佛果勸

修信佛所得. 此會是自信自身自心是佛. 及

入位修行故須再問. 前位是普賢入定擧果？

此會卽明文殊生起入信之初. 卽明凡夫始

信爲彰信心[&FFFF]#故不入定說. 十住已去始明

當位菩薩入定始說. 以是義故. 前問雖義理

少同應緣差別. 故異前會信他佛得此會自

信修行也. 古人說. 前會是請. 此會是問. 其

中       欄

義不然. 前後總是其請. 當請是問故. 但爲勸

修與自入法事少殊. 如前會. 如來修行道滿

及過去諸佛已成道者. 行滿之果. 此第二

會擧十方諸佛根本之智凡聖共有之果. 卽

一切處金色世界一切處不動智佛十智佛等

是也. 明一切諸佛衆生共有此不動智. 金色

是理法性身也. 爲信心生滅故言色也. 以十

色世界表之. 卽是此會所問. 四種佛刹中. 佛

住佛刹者. 明一切諸佛 及以一切衆生共所

住故. 爲一切凡聖根本之智. 擧令一切衆生

信自心是佛所住智故. 一切諸佛從此信生.

一切凡夫亦從此起. 莊嚴佛法性佛刹者. 卽

如十住十行十□向十地十一地. 隨位各有

十箇佛號是也. 因此自心根本智起信進修

行隨位隨行. 諸波羅蜜莊嚴. 以嚴法身智身.

令成熟故. 以法身智身用. 嚴萬行令行無著.

故名莊嚴佛法性佛刹. 淸淨佛所說法佛刹

者. 如來示成正覺轉法輪是. 體性佛威德佛

刹者. 神通應現隨根出世者是. 明後二佛刹

從前二佛刹起信修行成熟故得. 以此義故.

應知十方諸□. 共此一道而得出生故. 應如

是知. 應如是信解. 卽得信解成就一如諸佛

所信故. 得是信者如賢首品說. 勝以手擎三

千大千世界住於空中經過一劫. 明其難信

故. 亦勝供養十方世界塵數諸佛經過一劫

功德. 不如如是信心. 已下二十八問經自具

答. 義隱難明者釋之. 義願者如文可如. 此三

十二問中有問十通十頂. 經中但有十通十

忍. 不見頂名. 剩其十忍少其十頂. 願佛世尊

下      欄

爲諸菩薩亦爲我說此兩句結請. 自此已下

是如來以神力擧法顯答

第三如來神通現法分者. 於此分中義分爲

二. 一明隨類現法. 二明約初信心

一隨類現法者. 隨五位之中菩薩之類. 各現

十種佛住. 十住十行十向十地十一地中. 各

有隨位佛果名號是. 隨一切國刹一切衆生

之類. 各現名號不同. 如下文殊師利所說佛

號者是

二明約初信心者. 卽此當一品及通一部. 總

爲信心. 總信五位中因果. 以無疑滯方可以

行. 如有敎說. 譬如有人過五百由旬□道. 先

知通塞. 然後行往. 喩如十信. 菩薩於信心之

中先知五位進修通塞. 預以願行防之. 以信

自心分別之性本是一切諸佛不動智體. 用

防邪見. 外取他境故. 以隨位妄謂散動障眞

智故. 以禪波羅蜜防之. 以隨位第八住第八

行第八□向第八地智增滯寂. 障眞無作大

悲故. 以一百四十大願防之. 以樂生死障眞

智故. 以四念處觀等三十七助菩提分法防

之. 及十諦觀及十十二緣生觀防之. 以十波

羅蜜利益衆生恐不弘廣故. 以四攝四無量法

防之. 以自心樂果敎化衆生不周廣故. 起十

□向. 加以大願大慈大悲？不捨一切惡道地

獄人天遍生其處以防自樂. 違菩提心有所

得故. 以是義故. 十信之心總通五位迷皆成

信. 若自信徹趣心無法不違. 若也疑心不除

豈成信也. 如此品擧佛果門. 至賢首品擧佛

神通及佛所行業行. 使之初信心者信徹故.

經數:一七三九

經名:新華嚴經論卷第十四

頁數:八一二

上      欄

始名信心. 今此一部之經. 頓擧五位因果諸

佛果門. 總成信已入位修行. 方始不迷理智.

如人造食五味一時頓熟. 方始食之. 從初食

時五味同食. 乃至食竟其味不離五也. 明五

位因果. 十信總明. 時亦不移. 本末爲信. 三世

一際故. 畢竟佛果不離初信之法. 如依樣□

像等喩可知. 於此神通示法門中總有四十

一行經. 長科爲十一段. 第一爾時世尊知諸

菩薩已下一行半經. 明如來知衆所念以神

通現法

第一東方過十佛刹塵已下三十九行半經.

總明十方菩薩來集十方. 自有分濟. 不煩更

科. 於此十方菩薩來衆之中. 義分爲十. 一擧

佛刹方面. 二擧佛刹遠近. 三擧世界名色. 四

擧佛名號. 五擧上首菩薩之名. 六明大衆之

數. 七明大衆來已致敬. 八明隨方化座. 九明

座之名目. 十明大衆昇座而坐

一擧佛刹方面者. 在東方. 東方者爲震卦. 爲

春生. 爲初明長男. 爲頭首. 爲靑龍. 爲吉慶.

爲震動. 明法事作業動用之初故. 道俗通以

用之故. 先擧東方爲首故. 方者法也. 但取方

法之義. 動用之始. 非如世所見執. 東西南北

可得之方. 一切處東方. 一切處南方. 但取其

法故. 餘准此

二擧佛刹遠近者. 過東方十佛刹微塵數世界

之外. 此有四義. 一明十爲圓數爲明遠近無

盡. 二明令信心者知佛境廣大令自心弘博.

三明佛境界遍周如鏡中像互參無□. 四明

未起信心者以十佛刹塵肉喩處迷. 十無明

中      欄

未達. 自障佛境界. 而不現前故. 擧塵表迷故.

如涅槃經云. 釋迦淨土過西方三十二□河

沙世界之外. 總是表法 之數. 如會釋已述. 此

云十佛刹微塵數世界之外來者. 明隔十無

明中. 一一無明有無量正使業習主伴相熏

煩惱. 過於世界塵數. [&FFFF]#知涯際. 能障智境故.

言十佛刹微塵數世界外也. 來者明從迷入

信. 故號爲來. 言彼世界中有佛號不動智者.

爲明不動智佛是十方凡聖共有根本之智

明於此智能起信心故. 號之爲來. 此不動智

佛. 一切衆生常自有之. 若取相隨迷卽塵障

無盡. 若一念覺迷達相卽淨若虛空. 但爲隨

迷稱外悟處言來. 而實佛刹本無遠近內外

等障. 亦無去來. 無邊佛刹不出毛孔徹塵之

表. 今致遠近意. 令初信心者心廣大故. 言其

從彼世界中來又明從迷入悟故言爲來故有

佛號不動智者. 明是信者自根本智故. 由有

此智故. 一切衆生而能發菩提心故. 以根本

智體能了迷性起信解故. 起彼迷境. 情之曰

來. 如起信論云. 不思議業相者. 以依智淨相

能作一切勝妙境界. 所謂無量功德之. 相常

無斷絶. 隨衆生根自然相應. 種種而現得利

益故. 又云依本覺故而有不覺故. 又云依於

智故生其苦樂. 如起信論廣明. 意明一切衆

生迷根本智而有世間苦樂法故. 爲智無性

故. 隨緣不覺苦樂業生. 爲智無性故. 爲苦所

纏. 方能自覺根本無性. 衆緣無性萬法自寂.

若不覺苦時以無性故. 總不自知有性無性.

如人因地而倒因地而起. 一切衆生因自心

下      欄

根本智而倒. 因自心根本智而起以是義故.

如來於此一乘之經. 頓彰本法爲金色世界.

明法身白淨無染頓彰本智號不動智佛. 頓

彰文殊師利. 是自心妙擇之慧. 餘九箇世界

九箇智佛九箇菩薩. 是隨自信解修行位上

進修增勝. 法身隨行異名故. 從斯自心本不

動智佛自覺之上. 見道入位. 起十住十行十

□向十地十一地加行. 進修法身智身. 大願

大慈大悲四攝四無量十波羅蜜三十七助道

分法. 從初發心根本法身本不動智體上. 用

資萬行悲願參融. 互爲資熟. 法身資行. 使令

無染. 行資法身. 使令純熟. 五位中各各立十

箇佛果十箇菩薩. 明隨位進修中約自行得處

佛果菩薩行果立名故. 非他佛號. 非他菩薩

而立其名. 隨智佛果. 隨其行果. 五位之上因

果各有五十. 共爲一百. 通本五位有五箇因

果. 共爲一百一十城之法門故. 此答前菩薩

問四種佛刹中佛住佛刹莊嚴法性淸淨佛

刹. 從此二佛刹上. 得示成正覺佛刹神通自

在佛威德佛刹. 是故前會世主所問是他毘

盧遮那佛得自在之果. 此第二會菩薩所問

是自修行者佛刹菩薩行之因果. 從之已後

直至如來出現品. 是五位勝進菩薩加行自

力一終之位. 明此品. 是信心進趣之果. 至出

現品是修行位極之因果之相. 於自心根本

佛智上而生信進修行故. 此不動智是一切

諸佛一切衆生之地. 以此智故而作衆生. 以

此智故隨迷作衆生時. 於六道中. 隨天上人

間及惡道中. 皆有隨衆生依正之果報也. 隨

經數:一七三九

經名:新華嚴經論卷第十四

頁數:八一三

上      欄

業[&FFFF]#細不同. 以此智故隨覺悟時. 成就三乘

及法果圓滿一乘佛果依正妙報. 若無此智

無是虛空. 亦非衆生. 亦非諸佛故. 問曰. 一

切衆生本有不動智. 何故不自應眞常淨. 何

故隨染. 答曰. 一切衆生以此智故而生三界

者. 爲智無性. 不能自知. 是智非智. 善惡苦樂

等法. 爲智體無性. 但隨緣現. 如空中響應物

成音. 無性之智. 但應緣分別. 以分別故癡愛

隨起. 因癡愛故卽我所病生. 有我所故自他

執業便起. 因執取故號曰末那. 以末那執取

故名之爲識. 因識種子生死相續. 以生死故

衆苦無量. 以苦無量方心不苦之道. 迷不知

苦者不能發心. 知苦心眞者還是本智. 會苦

緣故方能知苦. 不會苦緣故不能知苦. 知苦

緣故. 方能發心心無上道. 有種性菩薩. 以宿

世先已知苦發心. 信解種强者. 雖受人天樂

果. 亦能發心心無上道. 是故因智隨迷因智

隨悟. 是故如人因地而倒因地而起. 正隨迷

時名之爲識. 正隨悟時名之爲智. 在纏名識.

在覺名智. 識之與智本無自名. 但隨迷悟而

立其名. 故不可繫常繫斷名也. 此智之與識

但隨迷悟立名. 若覓始終如空中心[&FFFF]#. 如影

中心人. 如身中心我. 依住所在故. 新長短處

所之相終不可得也. 如此無明及智無有始

終. 若得菩提時無明不滅. 何以故. 爲本無故

更無有滅. 若隨無明時不動智亦不滅. 爲本

無故亦更無滅. 但爲隨色聲香所取緣. 名爲

無明. 但爲知苦發心緣. 名之爲智. 但隨緣名

之有. 故體無本也. 如空中響. 思之可見

中      欄

三擧世界名色者. 世界名金色. 爲明金體白

淨無染. 擧之肉喩法身無性體無垢染故. 如

世間西方金爲白色也. 體白色黃. 明應眞菩

薩內契白法外現黃相. 黃色者. 是應眞之氣.

許父云. 五色之中黃色爲最. 人面如黃瓜. 內

有賢行. 經云. 應眞菩薩皆眞金色. 又明金色

世界者. 明信心之位. 雖信自身心是法身智

身白淨本來無染. 爲信是生滅有漏心故. 是

色心也. 擧東方爲首者. 明東方是初. 明爲萬

物發生震動之首故. 故取之表法. 肉喩十信

之初首也. 在方無方. 但擧其法以肉其理. 表

其體用故. 如牛王龍王等肉佛德也. 問曰. 以

東方表法肉喩十信初首者. 如金位在西方.

何故東方爲金色世界. 以表法身爲金色. 顯

根本智爲不動智. 答曰. 此問甚彰道理如經

所說. 以信心爲胎. 至十住之位名初生佛家？

今以東方爲金色世界者. 明金正月胞二月

胎三月成形四月生於已五月養於午六月冠

帶於未七月相八月王. 明十信如胎故. 以東

方金胎表之. 以次南西北四維上下. 表十信

心修進增勝故. 以託事肉之. 令易解故. 如此

品文殊師利云. 世尊昔爲菩薩時. 以種種談

論方便及地位等而得成就. 亦令衆生如是

知見而爲說法. 後諸學者. 以能觀察. 皆是說

此方隅以表法故. 當知[&FFFF]#網心魚魚非網也.

若無網者. 亦不可得魚故. 以義思之. 至理方

成信也. 又經云. 一切處金色世界一切處不

動智佛. 一切處文殊師利者. 明法身遍一切

衆生身心故. 總不動智佛總文殊師利故. 應

下      欄

如是知如是信解也. 明金色世界是信心者.

所信之理以爲世界之名. 亦是因此信故. 還

當報得所生無染. 所居無著. 卽如西方蓮華

色世界是其義. 如金色世界此是擧十信初

因. 如南方妙色世界西方蓮華色世界等. 是

十信進修之勝用故. 此中有十因十果故. 十

果者. 十智佛是. 十因者. 文殊師利覺首等十

菩薩是修行之因. 因中得益. 卽因中之果. 卽

不動智等十箇智佛是. 十箇世界是所修之

法門

四擧佛名號不動智佛者. 此明一切諸佛一

切衆生根本智體. 今先擧之以成初信. 此明

答前佛住佛刹餘九箇智佛總是從此根本不

動智上. 進修之名非是他有. 十方諸佛. 皆同

此名號之[&FFFF]#. 而起信進修行. 經歷五位得示

成正覺佛刹及佛威德. 佛刹者. 如來神通是

也. 餘意如前已述

五擧上首菩薩之名者. 名文殊師利. 卽是十

方諸佛無性之中擇法妙慧. 一切諸佛皆從

此慧簡擇正邪而成正覺故. 號文殊爲十方

一切諸佛之師. 亦云佛母. 明一切諸佛從此

妙慧生故. 若無此慧設修解脫. 但得二乘及

淨土菩薩. 非是乘如來乘而成正覺. 是故乘

此不動智體. 文殊妙慧法身妙理大智. 從信

心上而經歷五位. 不離不動智佛文殊妙慧.

而成正覺故. 號爲乘如來乘不思議乘最勝

乘無上乘而成正覺故. 亦號文殊師利爲小

男爲童子. 明一切諸佛從此妙慧善知正法

而初生佛家故. 故號爲童子菩薩. 如來去世.

經數:一七三九

經名:新華嚴經論卷第十四

頁數:八一四

上      欄

文殊師利猶在世間. 後當化緣以畢於香山

頂上示入涅槃. 此是三乘敎說. 此經云. 一切

處文殊師利. 卽明一切處衆生等共有之. 今

於此經信心之首擧其名號明信心者. 信自

心妙擇之慧一同於此不移古[&FFFF]#. 此是一切

諸佛及以衆生根本妙慧凡聖等有. 更無異

性. 如大王路. 法則常然. 但是諸經但有文殊

爲問答之首者. 皆明法身妙慧之門. 以普賢

爲問答之首者. 皆妙智之萬行體用. 如二士.

是一切諸佛理智妙用萬行之門. 依其法門

立其名號. 現身成化以利衆生故. 一切衆生

發心之者. 皆悉同修. 皆悉自有自利利他之

行. 以爲常範. 今於敎中推在東北方淸□山.

文殊師利幷一萬菩薩於中住者有三義. 一

令此界一切衆生□心有趣善根不絶. 二菩

薩常住世間. 三明隨方顯法示法易解故. 前

二門可知. 第三隨方顯法者. 明東北方者取

此閻色一境. 東北方此淸□山是也. 經推在

震旦國. 亦曰支提那國. 此云思惟. 以其國人

多所思慮多所計度故. 以立其名. 卽是漢國

也. 表法明東北是艮卦艮爲小男爲童□. 丑

寅之間是初明故. 像文殊師利菩薩. 常以

疑起凡夫入正信及初見道之童□令妙慧明

生故. 又如□山之頂至相盡處故. 明如初入

正信者創信諸法空故. 能信法空妙慧生故

以丑如初信. 以寅如初證見道故. 卯辰已爲

進修. 午爲中道. 未申酉戌亥以爲同事利生

子爲師位. 以坎卦爲君. 爲師處愚立範制. 法

利生故. 是故爲北方爲君爲師尊者所居. 以

中      欄

明德而治故

六明大衆之數者. 有十佛刹微塵數. 爲明身

行遍故. 一佛刹塵尙自周遍. 何肉十佛 刹塵.

明身無盡重重之遍故

七明大衆來已致敬者. 明師弟法則敬順之

儀

八明隨方化座者還在於東方故

九明座之名目者. 名蓮華藏師子之座. 於此

分中義分爲三. 一蓮華是無染義. 此依行之

報得也. 以法身之行性無染世間故. 能開敷

理智之果轉明淨故. 明因果相資令純熟故.

明開敷□□莊嚴事法有可觀故. 以此法行

之華感招此報. 蓮華爲座. 二藏者含藏義. 爲

明以法身理智處世隨行利生普含法界饒益

一切多功德. 名之爲藏. 三名師子者. 依主得

名也. 爲以法性大智無生滅身處世利人生

死無畏. 又以正智光明辯才無畏乃至無五

怖畏等如師子

十明大衆昇座而坐其座以法界爲座體. 明

以從凡契法界體故. 以爲信進修行方成信

故. 此是一切十方諸佛果座也. 明初信心頓

信佛果以爲自行所行法故. 方成信也. 於此

段中復爲二. 一明座廣狹. 二明菩薩云何安

坐. 一明座廣狹者. 如法界品云. 其師子座包

含法界等. 如文具明. 大意以心性無依整亂

體以爲座體故. 二明菩薩如何安坐者. 云結

跏趺坐. 以會世間衆緣爲一法界. 名之爲結.

以一法而稱多緣. 名之爲跏. 及跏趺坐者. 是

安靜不動威儀之相故. 此位主檀波羅蜜中

下      欄

十波羅蜜

第二南方已下可四行經. 於此段中義分爲

十. 一擧佛刹方面. 二擧佛刹遠近.  三擧世界

名色. 四擧佛名號. 五擧上首菩薩之名. 六明

大衆之數. 七明大衆來已致敬. 八明隨方化

座. 九明座之名目. 十明大衆昇座而坐

一擧佛刹方面者. 如經云. 南方表法. 中南者

爲正. 爲日爲明. 爲虛無. 爲□中虛故. 卽明爲

緣十信進修了諸法虛無漸增明也. 是故文

殊覺母啓□令信. 卽逐根. 於覺城之東善財

入道進修. 卽南巡諸友. 表其南方爲正爲日

爲明爲虛無之理. 是故禮佛皆云南無. 明南

方虛無也. 但虛無之理. 是南方之義. 是一切

處南方. 但創首生信. 卽是一切處東方義也.

是故四諦. 東西配苦集. 南北配滅道. 然法無

方所. 化□生解起信. 不爾卽法性難明. 如此

品下文云. 世尊爲菩薩時. 以種種談論種種

語言. 乃至種種信解等而得成就. 亦令衆生

如是知見. 而爲說法. 具如經說. 又南無者. 爲

明正順. 正順虛無之理故號南無. 某甲佛者.

卽是了虛無之智人. 故稱南無某甲佛

二擧佛刹遠近者. 云十佛刹微塵數義如前

釋. 迷云外入法云來

三擧世界名色者. 名妙色. 爲第二信. 漸增妙

故. 勝前信心故. 爲達法虛無卽法自妙故

四擧佛號無□智者. 明以不動智體進修信

心增. 明智卽無□. 總明自心信位之佛也. 非

他佛故. 佛心衆生心自心. 總爲一心一性一

法界一智慧始成信故

經數:一七三九

經名:新華嚴經論卷第十五

頁數:八一五

上      欄

五擧上首菩薩之名者. 爲覺首. 爲明以文殊

妙慧善[&FFFF]#正邪能自覺故. 亦於自所覺法覺

他故. 此位菩薩所覺何法. 於此位中其覺爲

三. 一覺自身心本是法界白淨無染. 如前金

色世界是. 二覺自身心分別之性本無能所

本來是不動智佛. 三覺自心善簡擇正邪妙

慧是文殊師利. 於信心之初覺此三法. 名爲

覺首. 卽明是信心之中善覺之行名爲覺首

菩薩. 總須自悟是自所行之法門方成信故.

信他而有自無其分不名信故

六明大衆之數者. 有十佛刹塵義如初釋

七明大衆來已致敬者. 如前可知

八明隨方化座者如前可知

九明座之名目者. 爲明入信成就得於生死

之中能無畏故. 依主得故. 餘義如前

十明大衆昇座而坐者. 義如前釋. 此位主戒

波羅蜜爲主. 餘九爲伴

新華嚴經論卷第十

新華嚴經論卷第十五

長者李通玄撰

第三西方過十佛刹微塵數已下可四行經.

於中十法如前. 一擧佛刹方面者是西方. 二

擧佛刹遠近. 義如初釋. 三擧世界名色者. 名

蓮華色. 爲明十信位中進修漸勝心如蓮華

色. 爲明十信位中進修漸勝心如蓮華無染

故. 言蓮華者. 蓮華有四色. 明信心於此四

中      欄

色無染故. 又明信心菩薩以色心觀空無性

道理對治不染故. 名蓮華色也. 四擧佛名號

者. 佛號滅暗智. 爲明西方金爲白虎爲殺害.

爲昏暗爲不祥爲苦諦故. 佛號滅暗智. 明信

位進修智增勝故. 能破自他暗故. 五擧菩薩

上首名者. 名曰財首. 爲明信位增勝有法財

利物故. 卽第三信中自行利衆生之名也. 佛

號卽是自覺之智. 菩薩卽是自智之行. 總明

覺行俱進. 餘門如初已釋可知. 此主忍波羅

蜜中十波羅蜜

第四北方過十佛刹微塵數世界已下可四行

經. 十門如上. 一擧佛刹方面者是北方.  二遠

近. 其義如前. 三擧世界名色者. 名瞻蔔華色.

此華黃色也. 爲明第四信心增勝開敷感果

德中和之色也. 黃色是五色中最上之色. 黃

者中宮之色. 爲福慶之氣. 明內心白淨外現

黃相. 經云. 應眞菩薩皆眞金色. 明此信心適

悅恬和白淨無染福慶和氣開敷道果名爲世

界故. 世界爲瞻蔔華色. 四擧佛名號者. 佛號

威儀智. 爲明北方坎爲師爲君. 像君有德處.

黑位而接凡故爲師也. 佛號威儀智者. 明第

四信心增勝以爲軌範接引凡愚. 名威儀智.

以智庠序爲師之貌故. 五擧上首菩薩名者.

名爲寶首. 明爲師範以法寶利生故. 故爲名

也. 餘義如前. 此位主精進門中十波羅蜜

第五東北方已下可四行經. 於中分爲十法

如前. 一擧其方面者. 云東北方爲艮卦. 爲小

男爲童□. 爲創明. 爲淸朝. 二擧佛刹遠近. 義

如初釋. 三擧世界色者. 名優[&FFFF]#羅華色. 此是

下      欄

靑蓮華. 像此第五信心淸潔色香無染開敷

感果故. 如艮位處淸朝也. 四擧佛名號者. 佛

號明相智. 像此第五. 信心增勝. 如艮位處淸

朝明相現故以所信自心上而標佛號. 非他

佛也. 五擧上首菩薩名者. 名爲功德首. 前位

明寶首卽法寶利生. 此位卽自利利生之功

德也. 餘義如前. 此位主禪門中十波羅蜜. 以

艮爲止故

第六東南方已下可四行經. 於中十義如前.

一擧佛刹方面者. 是東南方也. 是巽卦. 巽爲

風爲敎. 在事爲方. 在人爲說. 像君子說敎利

人. 易有明著. 君子設敎. 啓□順之. 如草上加

風. 是順義也. 如觀卦是. 易曰. 風行地上. 可

以觀像. 君子有德. 設正敎衆人信順如草上

加風. 無不順故. 坤爲衆. 爲信順故. 又四大

之中風力爲最. 天地賴之而持. 人賴之而生.

日月賴之運行. 又明風能簡穢擇淨義故. 故

爲敎也. 爲敎能簡非擇是敎愚□故. 是故巽

卦位在東南. 爻辰持丑爲艮位. 艮爲小男. 爲

童□. 爲明. 巽爲風. 敎化童□令發明故. 如來

法之. 辰巳之間爲齋戒故. 辰巳之間上値角

宿. 角爲天門. 王僧尼道士. 是衆善門. 明智慧

言說是衆善之門故. 此義無量難爲具說. 且

約略而言之. 後有智者以法審之. 詳之思之.

義准深細故. 二擧遠近. 義如前說. 三擧世界

色者. 世界名金色. 爲明最初第一信心始信

如胎故. 以東方金胎之位表初信解. 今以進

修至第六信位. 明信心轉轉增勝故. 故以金

生於已. 以像之信心. 更增明白淨生故. 此東

經數:一七三九

經名:新華嚴經論卷第十五

頁數:八一六

上      欄

南方金色世界. 像四月金生於已. 表信心增

明白淨轉勝善簡擇衆法能說敎故. 風化行

故. 以此表智慧門也. 四擧佛名號者. 佛號究

竟智. 明信心增進善能以敎簡擇正邪至究

竟智. 又以巽爲風. 在事言成說. 在化成敎.

在凡成思. 在智成慧. 成□之德. 爲赤爲文章.

成兌之德. 爲金初生. 爲白淨. 兌爲金爲口. 爲

口能說白淨究竟之理故. 故佛號爲究竟智

佛. 五擧上首菩薩名者. 名爲目首. 明以第六

信心增勝善簡正邪其道明著正見不惑. 名爲

目首. 像其巽卦. 位在東南方. 爻辰在丑其位

是風. 上値箕宿. 明箕爲風. 簡擇義也. 又箕

爲寅位. 主初明也. 明此第六信心主般若波

羅蜜. 以決定智慧善簡正邪令自他勝慧明

生故. 名目首. 目者善見簡擇分明義也. 餘義

如上. 此東南方. 明吉凶定正邪之際至午萬

事畢午爲常明法門. 善財童子南行詢友. 爲

法虛無無作常明之道. 是不爲之妙用也. 是

故君臣師弟父子之義. 臣南君北. 正治正明.

無爲無作常然之道. 爲南方□. □中虛爲虛

無. 爲日爲明. 在身爲眼目爲心也. 是故周易

云. □法心故. 然法無住處. 法無所得. 法非

眼耳鼻舌身心. 亦不離也. 今如來以方隅而

顯法. 令啓□者易解故. 若不如是彰表令生

故. 得意者法像俱眞也. 言默皆契. 此位主慧

波羅蜜. 餘九爲伴

第七西南方已下可四行經. 於中十法如前.

一擧佛刹方面者. 在西南方. 申未兩間爲坤

中      欄

位. 坤爲土. 爲信順. 爲淨. 爲負載萬有. 爲生

養爲圓滿也. 二擧佛刹遠近. 義如前釋. 三世

界名寶色. 爲明此第七信心是方便波羅蜜成

就慈悲門故. 託此坤位爲其母也. 明常以慈

心育生如母故. 以法寶利人. 世界名寶故. 爲

明以法寶利生之業以成自世界. 來生感果

在中故. 表業表法. 總如寶故. 四擧佛名號者.

佛號最勝智. 明此信位慈心增勝處衆治人

令信順故. 佛號最勝智. 又大悲圓滿如土像

故. 荷負衆生資養萬物. 如大地故. 名爲最勝

智. 五擧上首菩薩名者. 名爲精進首. 爲最勝

慈增勝如母處衆利生心無疲倦. 名精進首

也. 餘義如前. 此位主方便門. 餘九爲伴

第八西北方已下可四行經. 於中十義如前.

一擧佛刹方面者. 在西北方. 是乾卦. 乾爲金.

爲堅剛. 爲父. 二擧佛刹遠近. 義如前釋. 三擧

世界名色者. 金剛色. 明此信位是第八願波

羅蜜大堅固力故. 號金剛色故. 寄託此乾位

爲金. 爲堅剛也. 又以智增勝故. 四擧佛名號

者. 佛號自在智. 明此第八信心位同又住八

地智增自在故. 像其乾. 爲天爲父. 明智自在

義故. 五擧上首菩薩名者. 名法首. 明此信位

智增勝故. 以法利生故名法首. 餘義如前. 此

位主願波羅蜜

第九下方已下可四行經. 於中十義如前？一

擧佛刹方面者. 在下方. 下方最下是風轉際.

甚堅蜜. 假設有大力士. 以金剛輪向下擊

之. 然金剛碎如微塵而風輪無損. 以堅蜜故.

能持世界. 明此信位是第九力波羅蜜. 信當

下      欄

九住九地法力成就敎化衆生. 荷負一切而

心堅固. 如風無損. 二擧佛刹遠近. 其義如前.

三擧世界名色者. 名頗梨色. 此寶有靑黃赤

白. 然擧此下方色者. 是白如似水精明風能

簡穢是白淨義故. 又取法身妙智爲最上故.

四擧佛名號者. 佛號梵智. 明智風是淨義. 梵

者此云淨也. 明此位進修增勝以白淨大智

用利自他故. 五擧上首菩薩名者. 名智首. 明

第九力波羅蜜. 九住九地信心善慧成就以

智利生. 故名爲首. 又下方者. 是禪定義. 安靜

義. 謙下義. 是根本智. 上方者. 觀照義. 如日

月處空而照物故. 餘義如前. 此位主力波羅

蜜. 是法師位

第十上方已下可四行經. 於中十義如前. 一

擧佛刹方面者. 在上方. 明有日月衆星處虛

空而照萬有像其智也. 處法空而照諸根. 以

此表智波羅蜜二擧刹遠近者. 義如前釋. 三

擧世界色者. 平等色. 爲上方虛空界表法空

無相平等也. 爲信心者. 法空之心現前有念

法空之情故. 名之爲色. 四擧佛名號者. 佛號

觀察智. 爲明上方虛空有日月星辰下照萬

有. 明信心者. 智照自他身心. 皆無有體性. 如

虛空故. 如光影無體質故. 是故名爲觀察智

佛. 五擧菩薩上首名號者. 名爲賢首. 爲明信.

此十種世界及佛名號總是自心之智所見妙

理. 號之爲世界. 法空之智. 號之爲佛. 故智所

行行. 號爲菩薩. 總是隨見隨行進修立名. 有

此十地故. 得是十法. 名爲賢首. 如上所有世

界遠近云十佛刹塵者. 卽明佛刹重重相入

經數:一七三九

經名:新華嚴經論卷第十五

頁數:八一七

上      欄

如光影像. 迷之卽心障無邊故. 擧刹塵爲遠.

悟之卽無盡佛刹在自身毛孔中. 如影重重.

以迷處便言遠在他土. 以悟之人法處. 名之

從他方遠刹而來. 總明迷悟上作遠近之名

非佛刹法界中有遠近之事. 菩薩來衆其數

亦云十佛刹塵者. 卽言心. 能信普賢行智隨

根欲菩薩行無盡重重遍 諸刹土敎化衆生以

成其數. 旣信之已. 決定身能如是行之故. 以

是義故. 十方菩薩各擧十佛刹微塵者. 是斯

義也. 明一一菩薩行無盡重重滿諸刹土敎

化衆生故. 應如是知. 如是信解. 此已上答前

莊嚴佛法性佛刹佛住佛刹等

第四長科中文殊師利擧法演說分者. 於此

分中. 義分爲七. 一文殊師利已下兩行經. 明

文殊觀衆. 二諸佛子已下可三行經. 明歎四

種佛刹不可思議. 三何以故已下可兩行半

經. 明諸佛隨根說法調伏. 四諸佛子已下可

三行半經. 擧佛身業名色相壽命脩短等. 隨

根之法化衆生故. 五諸佛子已下擧佛名號.

先擧此處四天下次及三千及周法界名號不

同初擧十千. 次漸增廣. 乃至無量. 十千者.

是初首數之一終. 爲明佛號普遍諸名字故.

令諸衆生了知一切名字平等淸淨無分別好

惡故. 已下直至品末. 六諸佛子已下可四行

經. 是都結此土. 他方例然. 七如世尊已下擧

世尊往因所行. 今爲衆說. 此已上答前二十

八問中. 四種佛刹出現及名號遍周已下四

聖諦品. 卽如來說法遍周十方世界所說法

門. 不離四諦義故. 又此如來名號品. 非但論

中      欄

名號遍周. 但是如來身口意業總皆遍周. 文

殊師利菩薩略而都擧. 如前文中云. 諸佛子.

如來於娑婆世界諸四天下種種身種種名種

種色相等. 如經廣明. 卽明此品總答如來身

語意業一切遍周. 從此品文殊師利擧佛果

海身語等一切遍周. 令大衆自信己身同佛

三業. 入如來性海等. 如來智疑[&FFFF]#修經過

十住十行十□向十地十一地. 直至如來出

現品. 是其一終因果. 此名號品是始初入信.

名號遍周. 卽一切名. 總是佛果. 出現品是己

身自修行行滿之果. 是故如來放眉間光[&FFFF]#

文殊頂. 使令問佛出現果法. 放口中光[&FFFF]#普

賢口. 使令說佛果德. 始明行因果徹故. 明文

殊普賢理智妙行此齊體也. 離世間品法界

品. 雖在其後. 爲文字相排似有前後. 總是前

後相通徹法故. 總是一圓滿法故. 如法界品

是此一部經之大體. 爲一切凡聖之本元也.

前初會信佛果卽以如來幷普賢首. 卽明

以已成之佛果及已行之行果生信. 今以自

已入信修行門. 卽以文殊師利及如來名號.

幷四諦法門. 爲所信之因果. 卽明以妙慧法

門及名言而修學故. 問曰. 何故如來不自說

其敎. 何用放光令菩薩說. 答曰. 如來意令當

位菩薩說當位法門. 令修學者知分劑易解

故. 文殊常與一切諸佛及一切衆生. 作信心

之因. 成妙慧之本母. 普賢菩薩常與一切衆

生. 作修行之因. 以此二仁成就菩提無作智

果大悲之海. 今二仁自相對問說. 如來出現

品. 明是修行者因果始終圓滿前後因果性

下      欄

果智果行相徹一體故. 明從此品至出現品

文殊普賢二行因果. 信心者. 修行位滿體用

徹故. 令後學者易解故. 如有兩品經. 如來自

說. 前已述訖. 明是佛果二愚. 至佛方明

四聖諦品第八

將釋此品義分爲三. 一釋品名目. 二釋品來

意. 三隨文釋義

一釋品目者. 諦者實義也. 明如來說四種

實義令諸衆生起信解故. 問曰. 何故不說多

但云四. 答曰. 此四種諦義總攝多故. 爲明一

切世間不離苦集. 一切出世間不離滅道. 滅

盡諸苦名爲滅諦. 盡盡涅槃名爲道諦. 三乘

涅槃無餘可得. 名爲道諦. 以二乘趣寂. 菩薩

多生淨土. 又推淨土在餘他方. 又云. 菩薩留

惑潤生故. 若不故留煩惱. 還應必有涅槃可

證. 或有他方淨土可生. 是故三乘涅槃皆有

可得. 又閻色提成正覺佛. 木樹草座. 是化

佛. 上方摩醯首羅天紅蓮華上佛. 是實報. 智

皆有□厭故. 是故曰三乘四諦厭苦集□滅

道. 名四諦法輪. 此一乘經言四聖諦者. 是其

實義. 何以故. 達苦性眞無厭故. 無有他方別

佛刹別淨土故. 無有染淨涅槃生死□厭故

修道者. 住如法. 修如法. 不厭不著. 不□不

取. 一如法界無去來性. 無住處性. 身塵毛孔

心之及境. 皆稱法性. 如是信解. 如是修道. 以

是義故. 一乘四聖諦. 三乘四諦. 各各差別. 各

有信解. 如來依根方便設敎. 皆非凡夫能立.

如今修道者. 但隨自信解力便處卽作. 不可

例然. 如法華經. 爲聲聞人說四諦法. 爲緣覺

經數:一七三九

經名:新華嚴經論卷第十五

頁數:八一八

上      欄

乘說十二因緣. 爲諸菩薩說六波羅蜜. 亦是

如來隨時之說. 如此經十地品. 五地菩薩作

十種諦觀. 以四聖諦爲體. 六地菩薩作十種

十二緣生觀. 此是如來隨位進修之法. 大要

總言. 此四聖諦十二緣生法門. 但一切諸聖

一切凡夫能信樂佛法心道未滿者. 皆從初

心觀自他苦故. 發菩提心樂心道法. 但依大

小勝劣不同. 四諦十二緣各別. 但一切世間

法. 四諦義無不該通. 此是如來語業說法遍

周故. 如瓔珞經立九乘法門者. 意明三乘參

用四諦十二緣各自得道差別. 其九乘者. 一

聲聞聲聞乘. 二聲聞菩薩乘. 三聲聞緣覺乘.

如是三乘同觀四諦十二緣法. 各自得道不

同. 如是三乘中各有三通爲九. 通此法界不

思議乘. 於解脫中道總有十乘. 皆得究竟. 無

三界苦餘諸道門. 皆是人天世間生滅之法.

設得少樂終竟不離苦本. 三乘雖得出三界. .

其道未眞. 未是佛果乘故

二釋品來意者. 爲明前名號品是說如來身

業隨方名號不同各別. 此品說如來隨方語

業. 隨方說法不離四聖諦故. 此品須來

三隨文釋義者. 於此一品經文. 於中總有十

二段經. 從爾時文殊師利已下十一段. 是通

中心幷十方. 正說四聖諦義各別不同. 末後

一段. 是總都說十方世界無盡名目. 皆是四

聖諦爲體. 從此四諦上分作種種法門. 五蘊

十二緣總在其內. 八萬四千塵勞解脫. 總在

其內. 如文具說. 不煩更釋. 已上佛名號品四

聖諦品是自己信進修行中所信之法. 已下

中      欄

光明覺品現佛境. 及所行行遍周. 如文具明.

如是已上十信門. 以根本普光明智爲殿體.

如是進修究竟不離此智也

光明覺品第九

將釋此品約作三門分別. 一釋品名目. 二釋

品來意. 三隨文釋義

一釋品名目者. 此品名光明覺品. 爲明因如

來放十信中足輪下光照燭十方. 初云. 一三

千大千. 以次增廣. 至不可說法界虛空界. 爲

明無盡. 令信心者了心境廣大無盡無□與

法界虛空界等. 明其自己法身智身願行亦

等故. 以光所照覺悟信心令修行故. 以是因

緣名光明覺品. 修行者. 一一隨光觀照十方.

已能觀之心亦盡. 卽與法身同體. 入十住初

心入信心者. 一一隨此寶色燈雲光. 觀 內心

及方所. 總令心境無有內外中間. 方可入方

便三昧入十住法門. 若作此寶色光明觀. 不

成一切普賢願海. 神通力諸佛大用皆悉不

成

二釋品來意者. 爲此第二會中普光明殿說

十信心. 明成凡夫自心所契佛果信. 其前之

如來名號品. 擧佛身眼耳鼻舌等及名號遍

周. 四聖諦品. 明如來口業說法行遍周. 總明

佛果遍也. 今此品放如來信位敎行之光覺

悟. 令信心者自信自心智境界身行遍周. 卽

一切處不動智佛. 一切處文殊師利. 一切處

覺首目首財首等十首菩薩是也. 卽明信心

者. 自己身語意業名號遍周一如佛故. 此品

須來. 明已上不動智佛等十箇智佛是信心

下      欄

中所信之果. 是自己之智與佛本同. 文殊師

利卽是自心妙理之慧. 餘九是行. 十色世界

是所見之法

三隨文釋義者. 從初爾時世尊已下有二十

四行半經. 於中大意義分爲五. 一擧光出處.

二擧光所照境界遠近. 三擧一切處百億衆

會菩薩同集. 四擧一切處佛刹根本智佛. 五

明一切處文殊同聲一時說頌

一擧光出處者. 經云. 爾時世尊兩足輪下放

百億光明. 此光是初會中如來放眉間光. 名

一切菩薩智光明普照曜十方藏. 此是敎化

十方菩薩. 安立十信及五位十地法門. 次第

令隨位進修開敷智眼成其無量福智之海.

是故名之照曜十方藏. 又藏者有二義. 一衆

生善根堪受此法. 名之爲藏. 如文殊師利歎

善財童子善哉功德藏能來至我所. 二大願

大悲大智法身. 總名爲藏. 此光明常照曜十

方法界善根衆生. 而能成就大菩提心大願

大悲大智饒益衆生藏者故. 此如來兩足輪

所放光明. 是彼現相品中眉間之光. 照十方

已. 其光還來入佛足下. 爲欲以十地果光明

成十信故. 是故於此品中還放彼第一會中

所入如來足下之光. 以成十信如來兩足輪

下放光. 是現相品中所入之光故. 明足下放

光者. 是以果成信初始故. 如十住位中. 於如

來足指端放光. 卽明入聖之始發[&FFFF]#應眞之

初生諸佛大智家故. 十行位中足趺上放光.

十□向位中膝上放光. 十地位中眉間放光.

終而復始. 還依舊果成因. 因修果體至功終

經數:一七三九

經名:新華嚴經論卷第十五

頁數:八一九

上      欄

位熟本末不移至位. 更明今此放兩足輪中

之光明以果成信故. 乃至修行常修果體使

慣習成熟故. 如此從眉間放光. 足下輪中放

光. 足指端放光. 足趺上放光膝. 上放光眉間

放光出. 現品中又於眉間放光名. 如來出現

光明. 如此六度放光總. 明成就十信十住十

行十□向十地十一地因果法門進修之行相

一終故. 法界品又眉間放光者. 明此一部之

經菩薩五位進修及如來出現所證本法總法

界爲體故. 明法界一品是過現未來一切諸

佛之本末故. 是□法故. 是法常道不思議故.

是一切衆生本末故. 是一切法之本體故

二擧光照遠近者. 初照三千大千之境. 次照

十百千乃至十億及不可說. 間曰. 何故不一

時普照而有漸次耶. 答曰. 是一時中漸次. 爲

法界中無前後故. 漸次者. 爲十信修勝進增

勝故

三擧一切處百億衆會菩薩同集者. 明自己

信行遍周故

四擧一切處佛世界及十智如來者. 明信心

者自己智德果遍周故

五一切處文殊師利同時說頌者. 明信心者

自己妙慧擇法遍周. 總明自有非是他法從

初自信如是. 十色世界十智如來十首菩薩.

總是自己果有法性大智萬行遍周. 以成信

故. 從此修行經歷五位不離此也. 是故發心

畢竟二不別. 如是二心先心難. 自未得度先

度他. 是故我禮初發心. 初發以爲天人師超

勝聲聞及緣覺. 一如涅槃經說. 此明從凡入

中      欄

信心者難故. 爲凡夫總自認是. 凡夫不肯認

自心是不動智佛故. 是故入十信難. 明十信

心成就任運至十住初發心住故. 乃至究竟

佛果故. 如三乘中修十信心經十千劫. 此敎

中爲以根本智法界爲敎體. 但以才堪見實

卽得不論劫量. 如覺城二千之衆善財爲首

者. 是路上發心六千比丘之衆. 亦是皆智慧

猛利人類精奇. 一聞多曉悟. 謙恕仁慈. 專心

大道. 以利含生. 皆是一生信滿發心入位人

也. 若不信自心元是不動智佛者. 卽永劫飄

□. 何能利人濟物. 如經說. 若自有縛能解彼

縛. 無有是處. 是故發心有二種. 一修信解發

心. 但修十信解故. 卽如前十智. 如來十首菩

薩是. 二信滿發心. 十住位初名初發心住故.

卽十慧菩薩十箇月佛是. 其因果也. 又就此

說頌門下義分爲二. 一明文殊師利說十偈

頌歎如來十種德令信心者信解增廣. 二明

信心者心地增廣其光漸增. 其光漸增者. 明

信心漸勝. 如文可知. 一一隨光所照之境. 以

心觀之. 隨方令心無盡. 十方總然. 十方觀遍

唯有能觀心在. 復觀能歡之心. 亦無內外. 卽

十方無□方入十住初心. 一從文殊說頌中

云何歎如來十種德. 令信心者漸漸增廣. 一

從初十行頌. 歎如來法身無體性德. 二有十

行頌. 歎如來大慈悲德. 爲衆生心菩提心故.

三有十行頌. 歎如來了法如幻德. 應緣現身

故. 四有十行頌. 歎如來以甚深法德. 爲衆開

示故. 五有十行頌. 歎佛救護衆生德. 勸信心

者有十種業應作故. 六有十五行頌. 歎如來

下      欄

無相之相. 德隨應見者皆得見故. 七有十行

頌. 歎如來無依自在德. 具一切功德令信心

者修學故. 八有二十行頌. 歎如來智慧方便

德. 令信心者樂學修行故. 九有二十行頌. 歎

如來廣大苦行精進德. 令信心者修行故. 十

有二十行頌. 歎如來實性無三世德. 無二相

遍周一切令信心者修學故. 已上文殊師利

說此十頌歎佛十德. 令起信心者發信進修

行故. 此光明覺品. 擧佛果法. 令信心者正自

入信. 信同諸佛. 果法不移. 法身不動智菩薩

行遍周一體. 自古及今更無他法. 凡聖一性

同無性味. 同大願大慈大悲大智. 文殊妙慧

普賢萬行之味. 總爲動寂一體用故. 如是信

修從初發心一時□進. 以此十信位內置一

百四十大願成大悲行. 法身慧身智身一時

俱進故. 法身者. 卽十色世界是. 智身者. 卽十

智佛是. 慧身者. 卽文殊師利是. 大悲者. 卽一

百四十大願成之是. 如是已上諸法. 皆是此

光明覺品悉皆信入. 如問明品. 卽是已入信

中. 問答法則成其信力修行故. 問曰. 何故成

十信門皆文殊師利說法. 答曰. 爲明文殊是

十方諸佛妙慧善簡擇正邪. 正邪旣定. 方以

行修行. 卽名普賢行也. 次第合然故. 明文殊

師利. 是童子菩薩. 以因創發啓□入信之首

故. 自行成名也. 又問曰. 五位法中菩薩入定

方說. 何故信位不入定說. 答曰. 信是凡夫生

滅心. 信未入證. 故無定也. 以五位是入體應

眞無作之理智非無思而顯. 不可以有情心.

故須入定

經數:一七三九

經名:新華嚴經論卷第十五

頁數:八二○

上      欄

菩薩問明品第十

將釋此品約分三門. 一釋品名目. 二釋品來

意. 三隨文釋義

一釋品名目者. 爲成十種信根長十種信力.

文殊師利覺首等互爲主伴. 問十種法明故.

故爲問明品

二釋品來意者. 前品如來足下輪中放光. 開

覺所照佛境遠近. 令信心者一一觀之無□.

令心行廣大稱法界故. 又文殊師利菩薩以

十偈頌歎佛十德. 勸令信心者修行故此問

明品. 卽是明十信心者正修行之行及斷疑

故. 有此品來也

三隨文釋義者. 於此品一段文中有十一段

經明文殊師利覺首等十菩薩互爲主伴. 問

十種法明. 各以菩薩之名. 旣表十信所行之

行. 文殊還以名下之行以相諮問. 十菩薩等

各以自行法以頌答之. 令信心者依而倣學.

其十問十頌. 其文如下. 最下一段都結十方

同此

第一爾時文殊師利菩薩已下六行經. 是文

殊菩薩起二十問. 善惡因果. 或一字問. 或一

句一問. 總有二十問. 向下十一行頌. 是覺首

菩薩答初一行頌. 是歎能問之人及勸聽. 後

十行頌. 是答所問之法. 文殊善問世間善惡

因果不相知業. 能成就善惡因果. 覺首菩薩.

便以法不相知. 以眞理答. 但爲迷眞自作業

爾. 知眞者. 但以全業是眞. 末後一行頌. 明眞

妄總亡擧喩及法說故. 如文自具. 思之可見.

文煩理隱不煩更釋於此十一行頌中. 義分

中      欄

爲三. 一科頌意. 二釋菩薩名. 三配隨位因

果

一科頌意者. 此十一行頌一行是一頌. 初行

歎能問及勸聽. 次下十行文各自具明. 初一

行頌. 頌法無性. 次一行擧喩水流不相知. 准

意知之. 不煩更科

二釋菩薩名者. 爲明覺此隨流生死業體本

性□眞而無流轉. 眼耳鼻舌身意□如法. 知

非流轉生死性故. 亦無虛妄. 亦無眞實. 但爲

無貪瞋癡愛. 眞智慧故名之爲眞. 故說如斯

法. 利衆生故. 名爲自覺覺他大道心衆生者

故. 爲以此當體無明諸業因果上自覺覺 他

令知法界自性眞理眞妄兩亡. 名爲覺首. 以

信此法初. 名之爲首. 此明十信初心. 全信自

身眼耳鼻舌身意及以一切衆生全體眞妄兩

亡唯佛智海故. 故以不動智佛等十智如來

爲十信位中自己果故. 金色世界妙色世界

蓮華色世界等十色世界. 是十信之中所信

之理. 文殊師利覺首財首等十菩薩衆. 是十

信之行以行立名. 得名知行. 一一菩薩倣行

解上而立名故. 已下菩薩例然. 世界名妙色.

卽是覺首菩薩所覺之理. 無□智佛卽是覺

首當位所修佛果. 以此信心明諸業因果眞

妄兩亡. 卽智用無□故

三配隨位因果者. 常以自心本不動智佛. 爲

本信心之因以進修得此無□智佛. 是隨位

佛果. 此乃但依問答及菩薩名號佛名號世

界形色. 取其意趣. 理自分明. 勿須疑也

第二爾時文殊師利菩薩已下五行經. 是文

下      欄

殊師利問財首菩薩言. 如來十種方便隨時

之法. 初擧非衆生. 卽約覺首所答. 業體純眞.

後問如來十種隨時之化. 何緣而有. 財首爲

成信心. 約實而答. 隨時是假. 如下十行頌中

具明. 於此十行頌中義分爲三. 一科其頌意.

二釋菩薩名. 三配隨位因果

一科頌意者. 此十行頌中一行一頌. 初一行

頌中初當兩句. 歎所問法非小器所堪是名

聞者之. 境界次兩句今如問當說. 及聽已下

九行頌是財首以實. 而答如文. 具明

二釋菩薩名者爲將如下頌中善達眞假法財

而惠施衆生故. 名爲財首. 以十信心中法財

初始益生之所行. 名之爲首. 世界名蓮華色

者. 明此信中以法聖財饒益衆生令其自他

性無染著故. 號世界名爲蓮華色. 以法施人.

破迷成智. 名爲滅暗智佛. 明當位信中自具

法門理行智之因果故. 財首是當位之行. 已

下例然

三配隨位因果者. 常以自心根本不動智佛

文殊師利. 爲信心之因. 進修得解脫智佛. 財

首菩薩是隨位之行果故 佛是智果. 餘者例

然倣此

第三爾時已下四行半經. 是文殊師利問寶

首菩薩. 先總擧衆生同有四大無我無我所.

云何已下有十問. 業因果法已下有十行頌.

是寶首菩薩答前十問故. 初明擧體無分別.

二明受業之好醜. 由行所生. 具如經說. 大意

達體業亡迷眞業起故. 於此十行頌中. 義分

爲三. 一科頌意. 二釋菩薩名. 三配隨位因